**LĒMUMS**

Liepājā

|  |  |
| --- | --- |
| 2023. gada 23. februārī |  Nr.41/2(prot. Nr.2, 18.§) |

Par būvju nojaukšanu Teodora

Breikša ielā 45, Liepājā

Lai sakārtotu Liepājas valstspilsētas pašvaldības īpašumus, pamatojoties uzPašvaldību likuma 4. panta pirmās daļas 2. punktu, 10. panta pirmās daļas 16. punktu, Civillikuma 1084. panta pirmo daļu, iepazīstoties ar būvinženiera Laimoņa Dimanta (sertifikāts Nr.4-03305) 2023. gada 1. februāra Tehniskās (vizuālās) apsekošanas aktiem par nekustamajiem īpašumiem Teodora Breikša ielā 45 (katlu māja, garāža, sardzes ēka), ar secinājumiem, ka vizuāli apsekotās būves ir avārijas tehniskajā stāvoklī, tehniskais nolietojums vērtējams 85%-95% apmērā, būves vidi degradējošas un rada drošības apdraudējumus, izskatot Liepājas valstspilsētas pašvaldības domes pastāvīgās Finanšu komitejas 2023. gada 16. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Nojaukt vidi degradējošas, daļēji sagruvušas un neatjaunojamas Liepājas valstspilsētas pašvaldības īpašumā esošās būves:

1.1. būvi Teodora Breikša ielā 45, ar kadastra apzīmējumu 1700 020 0151 002 (katlu māja);

1.2. būvi Teodora Breikša ielā 45, ar kadastra apzīmējumu 1700 020 0151 004 (garāža);

1.3. būvi Teodora Breikša ielā 45, ar kadastra apzīmējumu 1700 020 0151 005 (sardzes ēka).

2. Uzdot Liepājas pilsētas pašvaldības iestādei “Nekustamā īpašuma pārvalde” šim mērķim piešķirto finanšu līdzekļu ietvaros līdz 2023. gada 31. decembrim normatīvajos aktos noteiktajā kārtībā organizēt lēmuma 1. punktā minēto būvju nojaukšanu un teritorijas sakopšanu.

 3. Pēc lēmuma 2. punkta izpildes Liepājas pilsētas pašvaldības iestādei “Nekustamā īpašuma pārvalde” organizēt nekustamā īpašuma sastāva izmaiņu reģistrāciju Nekustamā īpašuma valsts kadastra informācijas sistēmā un zemesgrāmatā.

 4. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas pilsētas būvvaldei, Nekustamā īpašuma pārvaldei |